
І. ВЪВЕДЕНИЕ
	
	1. ОБЩА ИНФОРМАЦИЯ

	Програмата отразява общинската политика за развитие на туризма на местно ниво, съгласно чл.11 от Закона за туризма и е съобразена с целите и приоритетите на Стратегията за развитие на туризма в Община Минерални бани за периода 2014 – 2020 година, приета от ОбС Минерални бани с Решение № 747 от 21.08.2014г.
	Програмата систематизира дейности, чиято реализация ще доведе до създаване на среда за развитие на устойчив туризъм и за постигане на част от стратегическите  цели. Тя включва съвместни действия на всички заинтересовани от развитието на туризма страни с цел ефективно оползотворяване на местните ресурси, целенасочено насърчаване на частната инициатива и привличане на външни инвестиции.
Всички включени в програмата дейности са пряко обвързани и с изпълнението на Общинския план за развитие 2014 – 2020 г. 
	Основна роля при изпълнението на Програмата ще играе Консултативният съвет по туризъм.
	Програмата е отворен документ, който периодично може да бъде допълван, съобразно евентуални промени в политиката на общината и националното законодателство.

	2. КРАТКА ИНФОРМАЦИЯ ЗА ОБЩИНА МИНЕРАЛНИ БАНИ

Община Минерални бани се намира в най-западната централна част на област Хасково. Територията на община Минерални бани, която обхваща 214,6 кв. км. е разположена в северните склонове на източни Родопи. Тя заема 4 % от територията на Хасковска област. В общината има 12 населени места с общ брой на населението 7 500 жители.
Общината граничи:
· на североизток – с община Димитровград;
· на изток – с община Хасково;
· на юг – с област Кърджали;
· на запад – с област Пловдив.

Общинският център – Минерални бани отстои на:
-	100 км. от ГКПП Капитан Андреево – Капъкуле (Турция);
-	  90 км. от ГКПП Капитан Петко войвода – Орменион (Гърция)
-        18 км. от областния град Хасково 
Територията на община Минерални бани се характеризира  с леко хълмист релеф, като се редуват ниски хълмове и равнинни площи. 
Най-високият връх на територията на общината е връх Аида с 859м. височина. 
За общината е характерен смекчен континентален климат с мека зима, сравнително хладна пролет и горещо лято. Есента е топла и продължителна.
На територията на общината липсват големи промишлени предприятия и други замърсители на природната среда. Въздухът е чист и свеж. За това допринасят и богатите на широколистна и иглолистна растителност горски масиви в околностите.

ІІ. ПОТЕНЦИАЛ ЗА РАЗВИТИЕТО НА ТУРИЗМА В ОБЩИНА МИНЕРАЛНИ БАНИ

1. ТУРИСТИЧЕСКИ РЕСУРСИ

1.1.Природни туристически ресурси

Най- ценният природен ресурс в община Минерални бани е минералната вода. 
Тя блика от 14 извора с температура 54,1 – 59,2 ºС. Общият дебит на изворите е над 1500 л/м. Каптирането на изворите е извършено през 1937 г. , когато е построена и обществената баня с минерална вода. Поради уникалните лечебни свойства и химичен състав на минералната вода , през 1952 г., със заповед на МНЗ , курортът  Хасковски минерални бани е обявен за национален курорт. Той е профилиран най-вече за лечение на облитериращи  заболявания на периферните артерии, заболявания на периферната нервна система и на опорно-двигателния апарат.

С Решение № 96/09.03.2011г. на министъра на околната среда и водите община Минерални бани придобива  право на безвъзмездно управление и ползване на находище за минерална вода „Хасковски минерални бани”, изключителна държавна собственост № 92 от Приложение № 2 на Закона за водите.

В момента водолечение и  възможност за ползване на минералната вода има в общинската баня с минерална вода, изградените бани и басейни към три частни семейни хотела, в балнеохотел „Изворите” и в тризвездния хотелски комплекс „България”. С минерална вода, през летния сезон, работят и два открити самостоятелни басейни. 

В Община Минерални бани има седем защитени територии:

Защитена местност „ Аида”
Поддържан резерват „Борака”
Природна забележителност „Дикилиташ”
Природна забележителност ''Находище на момина сълза и божур''
Природна забележителност ''Огледната скала''
Природна забележителност ''Орлова скала''
	Природна забележителност ''Побития камък''

1.2.Културно-историческо наследство
	
Праисторическата крепост от времето на траките “Голямото Градище”
Намира се на 1,5 км. северно от с. Горно Брястово и е била строена от големи ломени камъни без хоросан. Тя е елипсовидна, а стените й, дебели средно по 2,5м, са в състояние на разсип. Дълга е 150м и широка 50м, застроената площ е 5-6 дка и има два вътрешни зида.

Крепостта “Свети Дух” 
Намира  се в с. Минерални бани и е добре запазена. Тя има форма на неправилен многоъгълник. Крепостните стени следват очертанията на терена, дебели са 2м, високи са 3,5м и заграждат около 2 дка пространство. 

Калето Сърница - стени на тракийска, късноантична и средновековна крепост със сигнална кула 
Намират се над с. Сърница до прохода "Гидика". Крепостната стена градена от ломени камъни без спойка на места включва стърчащите скали, конструктивно свързани със стената. Заградената площ е близо 2 дка.
Стъпката
Датира от римската епоха и е изсечена в естествена скала . Намира се на 5 метра от първия минерален извор, дълга е 2 метра, дълбока 1 метър и широка 0,75м. Според историците това е старинен саркофаг, а местното население е създало легенда за Богородица и за нейната “чудодейна стъпка”, затова и християни и мюсюлмани почитат това свято място и оставят конец или парче от дрехата си за здраве и щастие.
Шарапаните (винарски камък "Шарап таш") 
Представляват скални вдлъбнатини, направени от хората преди 2600-2800 години. Археологически разкопки датират тези находки около VIII-VI в.пр.н.е. Това са изкуствено направени вдлъбнатини в скалите с дълбочина 20-70 см. и диаметър 50-180 см. Всяка шарапана се състои от малко и голямо басейнче с наклонен под и открито или закрито каналче. Името шарапана идва от турската дума шарап и означава вино. Това показва, че в тях обитателите на тези места са преработвали грозде за вино. Счита се, че шарапаните са свързани с култа към бог Дионисий. Шарапани има в местностите „Каракая“, „Гарваница“, „Пожарището“, „Аврамов камък“ в землището на с. Минерални бани.
Тракийски култово-погребален комплекс от ранножелязната епоха
Намира се край с. Ангел войвода в местността Хисаря. Той представлява обширен комплекс от изсечени в скалите мегалитни съоръжения, скални ниши, гробница, жертвеник, шарапана и скален диск. Култово-погребалния комплекс датира от І хилядолетие преди Христа и е един от най-големите тракийски религиозни паметници в Хасковска област. Комплекса (наричан още Алтън тепе) е в процес на признаване за паметник от национално значение.
Крепост вр. Купена / Върга / Латницата
Тракийска, късноантична и средновековна крепост вр. Купена / Върга / Латницата с. Сърница се намира на едноименния връх, на 2.67 км северозападно по права линия от центъра на село Сърница. Стените на крепостта са изградени от ломен камък, споен с бял хоросан. Останки от крепостната стена се виждат само в северната част на билото. 
Тракийска крепост на вр. "Орлови скали"
Тракийската крепост от новожелязната епоха се намира в местността "Орлови скали", на 3 км западно по права линия от центъра на село Сърница. Скалния комплекс е комплекс от интересни и величествени скали, някои от които достигат 30- 40 м. височина. Това е скален феномен, наподобяващ средновековен замък със здрави кули. Два скални откоса м/у скалите (Доган кая- Орлови скали) естествено защитават пространство от около 1.5 дка, допълнително преградено от крепостна стена от ломен камък, без спойка. Керамиката по повърхността е от 2-рата половина на I хил.пр.н.е. 
Трапецовидни скалноизсечени ниши по Улудере /река Харманлийска/
В Източни Родопи мегалитизмът се изразява в изключителна цивилизационна уникалност, съчетание от няколко типа мегалитни паметници срещани и по други места, но поотделно.  Най-многобройни са трапецовидните скални ниши. Най-често нишите са с височина до 1 м. и дълбочина 40-50 см. Разположени са по единично или на групи в редици, шахматно или без ред. Срещат се дори и легнали, в хоризонтално положение, но много рядко.  Обикновено са на групи от 3-4 до 100, като досега са локализирани около 1200 отделни единици. Според някои археолози при всички тях съществуват едни и същи признаци - те са характерни само за определения район и са изработени така, че да се виждат възможно най-отдалече.
Най-грандиозните ансамбли са скалните комплекси при Орлови скали с.Сърница, Алтън тепе с.Ангел войвода и Улу дере с.Боян Ботево. Всички те са в близост до култови комплекси, които имат визуална връзка помежду си.
Община Минерални бани вече има изработени проекти за туристически пътеки, които ще осигурят достъп на туристите до всички тези значими и много интересни културно-исторически и природни забележителности.

2. ЧИТАЛИЩА И КУЛТУРНА ДЕЙНОСТ
На територията на общината има 6 читалища - в селата  Минерални бани, Сусам, Караманци, Боян Ботево, с.Сърница, с. Сираково. Всички читалища развиват читалищна дейност – библиотеки, самодейни състави и др. Към читалището в с.Минерални бани има две женски групи за автентичен фолклор, а в с.Сусам – една мъжка фолклорна група. Ежегодно читалищата организират селищни празници /събори/с богата културна програма. 
В село Минерални бани по-значими културни събития, които привличат много гости и участници и туристи от страната и чужбина са  „Празника на минералната вода, здравето и красотата” и „Международния детски етнофестивал”. 
На проведения на 1 и 2 юни 2014г. – Четиринадесети фестивал, участват близо 2000 деца от различни региони на България и от Полша, Хърватия, Молдова, Румъния, Турция, Македония, Сърбия, Босна и Херцеговина.
Празника на минералната вода, здравето и красотата, който е и селищен празник на Минерални бани, събира участници и самодейни състави от цялата страна с провеждания в тези дни конкурс „Фолклор от извора“.

3. МЕСТА ЗА НАСТАНЯВАНЕ В ОБЩИНА МИНЕРАЛНИ БАНИ
- леглови капацитет за настаняване на туристи

Кокетни къщи , стаи за гости, хотели и малки семейни хотели  предлагат прекрасни условия за пълноценен отдих , водолечение, СПА и физиотерапевтични процедури на гостите на курорта. Общият капацитет на категоризираната леглова база в момента е 432 плюс 39 /хижа „Аида“/ 471 легла. В  строеж са няколко нови хотелски комплекси и къщи за гости, които се очаква да увеличат капацитета на легловата база през тази година на около 600 легла. През 2015 година започва работа и модерен развлекателен център с минерална вода “Олимпик“ – включващ басейн с  олимпийски размери и други водно-развлекателни съоръжения за възрастни и деца.


ИНФОРМАЦИЯ 

за категоризираните
средства за подслон, места за настаняване и туристически хижи на територията на Община Минерални бани

	№ по ред
	Име на обекта
	Адрес на обекта
	Кате-
гория
	Контакти
	Капацитет
/брой легла/
	Р-р
на
ТД

	
	
	Минерални бани
	
	
	
	лв.

	1.
	Хотелски комплекс
„България”
	ул.”Простор”
№ 2
	Три звезди
	hotel_bulgaria@abv.bg 03722/2404 / 2405
	74
	1.50

	2.
	Семеен хотел
„Джамура“
	ул.”Витоша” №11
	Три звезди
	            WWW.zamacat.еu
office@zamacat.eu
0888 692977
0878872446 /Асен/
	16
	1.50

	3.
	Семеен хотел
„Замъкът”
	ул.”Витоша” №11
	Три звезди
	            WWW.zamacat.еu
office@zamacat.eu
0888 692977
0878872446 /Асен/
	22
	1.50

	4.
	Хотел
„Изворите”
	ул.”Иван Вазов” № 23
	Една звезда
	izvorite@kamik.org 
0888771522
	48
	1.00

	5.
	Семеен хотел „Виама”
	ул.”Оборище” 
№ 14
	Една звезда
	0895614061

	9
	1.00

	6.
	Семеен хотел „Айлин”
	ул.”Любен Каравелов” № 8
	Две звезди
	www.hotelaylin.com
 info@hotelaylin.com
03722/2078
0886758098
	15 
	1.00

	7.
	Семеен хотел „Яман”
	бул.”Васил Левски” № 12
	Две звезда
	0886704313
	34
	1.00

	8.
	Семеен хотел „Виктория-Голд”
	ул.”Спортист” №1
	Две звезда
	victoria_gold@abv.bg
03722/ 2086
0878886653
	14
	1.00

	9.
	Къща за гости 
«ЕГО»
	ул. Панайот Волов № 6
	Три звезди
	0887474469 
kr.badalov@control.bg
	22
	1.50

	10.
	Къща за гости”Арфа”
	ул.”Бор”№4
	Две эвеэди
	arfa_turs@abv.bg
   0888505332
	13
	1.00

	11.
	Къща за гости „Диана”
	ул.”Станил Филев” №9
	Една звезда
	0886887963
	11
	1.00

	12.
	Къща за гости ”Ставреви”
	ул.”Панайот Волов” №1
	Една звезда
	03722/2244
	13
	1,00

	13.
	Стаи за гости ”Национал”
	ул.”Станил Филев” №14
	Две звезди
	www.national.dir.bg
tanya.kalinova@dir.bg
0888711887
	6
	0.50

	14.
	Стаи за гости „Щастливец”
	ул.”Васил Левски” №13
	Две звезди
	0898 961075
	12
	0.50


	15.
	Стаи за гости
Еленка Проданова
	ул.”Панайот Волов” №2
	Една звезда
	0888902572
	6
	0,50

	16.
	Стаи за гости
Иван Кръстев
	ул.”Панайот Волов” №5
	Една звезда
	03722/2563
	14
	0,50

	17.
	Семеен хотел „Аризона“
	бул.“Хр.Ботев“ 
№ 9 В
	Две звезди
	0878403837
	20
	1.00

	18.
	Стаи за гости
Ангел Троилов
	ул.”Младост” №4
	Две звезди
	03722/2038
0885 391091
	4
	0,50

	19.
	Стаи за гости
Димитрия Маринова
	ул.”Оборище” №10
	Една звезда
	03722/2450
	5
	0,50

	20.
	Стаи за гости
„При Колчо”
	ул.”Васил Левски“
№12
	Една звезда
	0887 670203
	9
	0,50

	21.
	Стаи за гости
Цонка Кирева
	ул.”Панайот
Волов”  №12
	Една звезда
	0878 532209
	6
	0,50

	22.
	Стаи за гости „Балджъ“
	ул. „Юрий Гагарин” № 1
	Една звезда
	0896 490502

	12
	0,50

	23.
	Стаи за гости
„Тихия кът”
	ул.Васил Левски
№18А
	Една звезда
	0886 711035
	8
	0,50

	24.
	Стаи за гости Атанас Бялков
	ул.Панайот Волов № 7
	Една звезда
	03722 2663
	7
	0,50

	25.
	Стаи за гости Станко Янков
	ул. Любен Каравелов № 14
	Една звезда
	0886838002
	10
	0,50

	
	
	
	
	
	
	

	
	
	с.БРЯСТОВО
	
	
	
	

	26. 
	Къща за гости
„Чирколова къща”
	с.Брястово
	Две звезди
	hminkov@abv.bg
0899884326
	6
	1,00

	27.
	Къща за гости
“Стария конак“
	с.Брястово
	Две звезди
	0887877743
	4
	1,00

	28.
	Къща за гости
„Белисима“
	с.Брястово
	Две звезди
	0893757387
	12
	1.00

	8.
	Хижа „Аида”
	с.Брястово
	
	hubendobrev@abv.bg
 0899 907495
	39
	




4. ВЪЗМОЖНОСТИ ЗА ПАРТНЬОРСТВА
Въпреки безспорния си потенциал за развитие на специализиран туризъм, община Минерални бани не би могла сама да сглоби и предложи цялостен продаваем туристически продукт. Аналогично в съседство на общината са разположени общини, на чиято територията могат да се видят уникални и атрактивни обекти, които обаче по отделно не са в състояние да осигурят дълъг престой и търсено преживяване на посетителите. 
Съществуват следните възможности за формиране и предлагане на единен регионален туристически продукт:  
Туристически район Минерални бани- Черноочене- Стамболово – Маджарово- Крумовград- Кирково –Джебел

В съседство на община Минерални бани се намират общините Черноочене /23км./,Стамболово /40км./, Маджарово /90км./, Крумовград /85км./, Кирково /80км./, Джебел /58км,/. Всичките общини притежават :
· сходни природни ресурси – обхващат части от Източни Родопи с богато биоразнообразие и голям брой защитени територии;
· антропогенни ресурси – богато културно-историческо наследство; сходни и допълващи се антропогенни паметници; тракийски крепости;
· мегалитни паметници, които не се срещат никъде другаде извън Източни Родопи – скалните ниши и шарапаните;
· удобни транспортни междуобщински връзки.

Забележителностите в обхвата на туристическия район са част от уникалното културно наследство на Югоизточна Европа и са включени в културните коридори на Югоизточна Европа и европейските културни пътища.
Регионален туристически продукт: Хасково - Димитровград – Стамболово
Туристическият пакет включва културните и исторически забележителности на общините Хасково, Димитровград и Стамболово, като ги представя в 4 теми: „Пролет в Област Хасково”, „Духът на Тракия от древността до днес”, „Градове и художествено изкуство” и „Есенни музикални празници”. Всяка тема включва няколкодневна програма с посещения на културни мероприятия и разнообразни маршрути в трите общини. 
Община Кърджали
Община Кърджали е територия с необикновено минало и богата история. В продължение на три хилядолетия този край е бил люлка на различни цивилизации и култури. Тук са си дали среща траки, елини и римляни, славяни и прабългари, византийци и латинци.
   Районът на Кърджали е добре известен с многобройните крепости и храмове, датиращи от древността. В съчетание с богатото, разнообразно и добре опазено природно наследство, районът е утвърдена туристическа дестинация. 
Предпоставка за създаване на добри партньорства и интересни еднодневни туристически маршрути са редица забележителности  като „Статуята на Богородица” в гр.Хасково, древния свещен град „Перперикон” /50км./, „Извора на Нимфите” край с.Каснаково /20км/, „Александровска гробница” /40 км./, „Каменните гъби” край с.Бели пласт /25км/ , „Храма на Орфей” край с.Татул – 15 км. източно от гр.Момчилград, „Тракийската гробница” край с.Мезек на 10 км от гр.Свиленград  и др.

ІІІ. СПОРТНО-РАЗВЛЕКАТЕЛНИ СЪОРЪЖЕНИЯ
Спортната база, с която разполага община Минерални бани на този етап е недостатъчна, но общината работи активно за кандидатстване по проекти с които да се реконструира и модернизира наличната спортна база и да се изгради нова.
В момента, с финансовата подкрепа на Министерството на младежта и спорта, се реконструира  футболният стадион в с. Караманци, който до края на текущата година ще се превърне в едно модерно спортно съоръжение в общината.
Имаме още два стадиона в Минерални бани и с. Сусам, които също се нуждаят от обновяване и реконструиране. 
По същия начин стои въпроса и с двете игрища за тенис и волейбол, които са разположени в близост до хотел Изворите в с.Минерални бани.
Общинският център не разполага със закрит спортен салон, но общината има проектна готовност за изграждане на спортна зала за около 600 000 лв. При наличието на леглова база, изграждането на закрита спортна зала ще открие нови възможности пред общината, свързани с целогодишно домакинство на турнири и лагери за тренировка на спортисти /хандбал, волейбол и др./  Общината има проектна готовност за изграждане на 4 спортни площадки – в селата Боян Ботево, Караманци, Сърница и Ангел Войвода.
В общината има голям брой микроязовири, които понастоящем се използват най-вече за напояване и риболов. Не са експлоатирани възможностите за превръщането им в места за краткотраен отдих. През 2015 година предстои сключване на около 10 нови договори за предоставяне на общински водоеми на концесия, като голяма част от бъдещите концесионери са представили инвестиционни програми с точно такава насоченост – да създадат зони за отдих, развлечения и спортен риболов.
Излаза на язовир Тракиец е сериозно предизвикателство за развитие на риболов и водни спортове.
Парковата среда в общинския център се благоустроява, като една част вече е благоустроена, а благоустрояването на другата част предстои да бъде извършено по проект, финансиран по ПРСР. В благоустроената част на парка има поставени модерни уреди за фитнес на открито. 
В рамките на друг проект, финансиран по Програмата за Европейско териториално сътрудничество България-Гърция 2007-2013г. се изгражда оранжерия за цветя. Последната освен, че ще насърчи социалното предприемачество, ще осигурява растителност и цветя за поддържане на градинките и парковете в населените места в общината.

ІV. ИНФОРМАЦИОННО ОБСЛУЖВАНЕ И РЕКЛАМА
Предвижда се изграждане на нов туристически информационен център в Минерални бани, за който е направен технически проект и се очаква финансиране в новия програмен период.
Проектът, представен за финансиране по Програма БГ08 „Културно наследство и съвременни изкуства”, съфинансирана от Финансовия механизъм на Европейското икономическо пространство предвижда изграждането на Културно Информационен Център в близост до с. Брястово. 
Рекламирането на общината като туристическа дестинация се извършва от редица сайтове – bghotelite.com, pochivka.bg, journey.bg, bulgariatravel.org. и др. Рекламата касае отделните хотели или забележителности. 
Не се рекламират  обаче пакети, включващи маршрути и дейности, които биха уплътнили престоя на туристите, а защо не и да го удължат. 
През 2015 година е необходимо да се изработят нови и актуални рекламни материали, които да включват всички нови туристически атракции, еко-пътеки и други възможности за разнообразяване  престоя на туристите. С изготвените рекламни материали и приключени проекти в сферата на туризма ни предстои и подготовка за едно достойно представяне през 2016 година на националната туристическата борса Ваканция и СПА, а при възможност и на други национални и международни форуми.
 V. ОРГАНИЗАЦИИ СВЪРЗАНИ С ТУРИЗМА
На този етап, неправителствените организации,регистрирани на територията на общината, които биха могли да проявят активност в развитието на туристическата дейност това са:
· Сдружение „Център за развитие на община Минерални бани” и 
· Клубът по туризъм „Гарваница“, който може да организира и провежда скално катерене, конна езда, придружаване на туристи по маршрутите на еко-пътеките и др. 


VІ. КАДРОВО ОБЕЗПЕЧАВАНЕ
Кадровото обезпечаване в туризма с квалифициран и мотивиран персонал е проблем на този етап за цялата страна, но в малките курорти още по-трудно могат да се привлекат и задържат квалифицирани кадри. Нашата задача през годината трябва да бъде свързана с търсене на начини за организиране на квалификационни курсове в тази сфера на наличния персонал в туристическите обекти и привличане на местни млади хора, които да бъдат обучени. 
Знаем, че характерно за персонала е текучеството, съвместяването на трудови функции, слабата приобщеност към фирмата, в която работят, което прави инвестициите в обучение до голяма степен рискови. И въпреки това трябва да се търси решение на този проблем, особено ако държим да постигаме целите си за привличане на повече чуждестранни и платежоспособни туристи. 

VІІ. ТРАНСПОРТНА ИНФРАСТРУКТУРА
В община Минерални бани единственият вид транспорт е автомобилният.
Цялата пътна мрежа в общината е асфалтирана. Пътят до гр.Хасково е в отлично състояние. В отлично състояние е и отсечката от третокласния път Пловдив – Кърджали /с.Сусам – с.Караманци/, която преминава през територията на общината. 
За рехабилитация на общинската пътна мрежа се изпълняват проекти, финансирани по ПРСР. 
Незадоволително остава състоянието на пътя до връх „Аида“. Има готов технически проект за рехабилитацията му.

VІІІ. КОМУНИКАЦИИ
Телекомуникационните услуги в общината са с добро качество. Всички села са телефонизирани и имат  Интернет достъп. Почти 90 % от населението ползва услугите на мобилните оператори.
Енергоснабдяването в общината се извършва от „ЕВН България”- гр. Пловдив. В общината няма неелектрифицирани населени места. Мрежата позволява в бъдеще да бъдат увеличени товарите и съответното електропотребление. 
Дейностите по водоснабдяване и канализация в общината се осъществяват от поделението на „ВиК” – Хасково, което поддържа и стопанисва съответните мрежи.
В общината има организирано сметосъбиране във всички села. Битовите отпадъци се събират в контейнери /бобри/  и се извозват от фирма концесионер.
С финансиране, осигурено от ПРСР се изпълняват следните проекти:
· рехабилитация и доизграждане на вътрешната водопроводна мрежа на с. Минерални бани;
· рехабилитация на напорен водопровод от помпена станция „Щъркелите“ до с. Минерални бани и с. Татарево;
В общината има организирано сметосъбиране във всички села. Битовите отпадъци се събират в контейнери /бобри/  и се извозват от фирма концесионер.

ІХ. БЛАГОУСТРОЙСТВО
Предстои да се предприемат действия за подобряване на уличната мрежа във всички села – да се асфалтират максимален брой улици, да се оформят и изградят тротоари, да се възстановят, изградят  и поддържат парковете и зелените площи във всички  населените места


Х. ЗДРАВНО ОБСЛУЖВАНЕ
	Медицинското обслужване на населението в общината е организирано в 3 амбулаторно -поликлинични заведения. Те се намират в с. Минерални бани, с. Караманци и с. Боян Ботево. В Минерални бани работят 1 лекар, 1 акушерка, 2 стоматолози. В с.Караманци  - 1 лекар, 1 стоматолог и 1 медицинска сестра, а в с.Боян Ботево – 1 лекар. Този медицински персонал обслужва населението и от околните села. 
Специализираната медицинска и болнична помощ се осъществява от здравните заведения и МБАЛ в гр. Хасково. Спешните случаи се обслужват от Центъра за спешна медицинска помощ – гр. Хасково.
В момента в с. Минерални бани няма  аптека, но общинското ръководство се е заело да намери скорошно решение на този проблем.

ХІ. ЕКОЛОГИЧНО СЕЛСКО СТОПАНСТВО
Селското стопанство е доминиращ отрасъл за повечето населени места в общината. 	В общината съществуват благоприятни почвено - климатични условия за развитие на растениевъдството. Умерено средиземноморският климат е важен фактор за отглеждането на сравнително голямо разнообразие от селскостопански култури. 
Екологичната природа в общината е подходяща за отглеждане на билки и етерично - маслени култури.
Общината е известна  с високи средни добиви от винени лозя – над 800 кг от декар. 
В с. Сусам се отглеждат едни от най-качествените сортове грозде в страната – „Мерло”, „Памид”, „Мускат бианко”, „Мускат джианко”, „Вилние”, „Каберне совиньон”, „Мавруд” и „Шира”. 
Наличните частни инвестиции в създаване на нови лозови масиви, добрият климат и почва са все предпоставки за развитие и на винарски изби за дегустация от туристи и други атракции от винопроизводството.
Все повече се развива и оранжерийното производство на зеленчуци. 
В с. Минерални бани има оранжерия разположена на площ от 10 дка. за отглеждане на зеленчуци /домати, краставици, марули и др./, като за отопление на оранжерията се използва минералната вода.
 Големи овощни градини в землището на с. Брястово се отглеждат череши, а в землището на с. Спахиево се отглеждат круши, праскови, кайсии и ябълки.
Животновъдството в община Минерални бани е концентрирано в частния сектор и се характеризира с висок относителен дял на дребните стопанства.От селскостопанските животни в общината се отглеждат: говеда, овце, кози, свине, птици и пчели. 
Наличието на всички тези местни селскостопански продукти, произведени в екологично чиста среда, може да ни накара да се замислим има ли начин туристическия бизнес да предлага на нашите туристи местни селскостопански продукти  ???????????.


	




ЦЕЛИ И ПРИОРИТЕТИ НА ГОДИШНАТА ПРОГРАМА
ГЛАВНА ЦЕЛ: ПОЛАГАНЕ НА ОСНОВИТЕ ЗА РАЗВИТИЕ НА УСТОЙЧИВ ТУРИЗЪМ В ОБЩИНА МИНЕРАЛНИ БАНИ, БАЗИРАН НА БОГАТОТО ПРИРОДНО И КУЛТУРНО НАСЛЕДСТВО И ПОДОБРЕНАТА ТУРИСТИЧЕСКА ИНФРАСТРУКТУРА

СПЕЦИФИЧНИ ЦЕЛИ:	

1.Утвърждаване на Община Минерални бани като притегателен туристически център.
2. Повишаване на качеството на туристическия продукт.
3. Ефективна маркетингова политика на дестинацията за популяризиране и налагане на продукта на туристическия пазар.
4.Подобряване на състоянието на местната среда за развитие на туризма в община минерални бани.
5.Ангажиране и провеждане на гъвкава туристическа политика на общинско ниво.

ПОДЦЕЛИ:
· Да бъдат идентифицирани, анализирани и предложени конкретни мерки и решения за проблемите в сферата на туризма

· Да се откроят приоритетите в разглежданата област.

· Да се обединят усилията на местната власт, държавните институции, частния бизнес, населението на общината и неправителствения сектор на територията на общината за ефективно усвояване на туристическия потенциал и за развитието на туризма.

· Да се използват оптимално ограничените финансови и човешки ресурси, като се съсредоточат в решаването на най-приоритетните проблеми.



В съответствие с Приетата от Общинския съвет Стратегия за развитие на туризма в община Минерални бани за периода 2014-2020 година, с приоритетите на националната стратегия за развитие на туризма и съобразно местните туристически ресурси и потребности, в програмата са включени за изпълнение в едногодишен срок следните дейности:
ПРОЕКТ

ОБЩИНСКИ ПРОЕКТИ ЗА РАЗВИТИЕ НА ТУРИЗМА ПРЕЗ 2015 г.
	ДЕЙНОСТИ
	Институции, отговарящи за дейностите
	Период на реализация
	Необходими средства
	Източник на финансиране

	1. Изграждане на малка туристическа атракция  - „ТЕРАРИУМ“ в Минерални бани
	Община Минерални бани
	15.07.2015г.
	367 242.00 лв.
	ПРСР 
2007-2013г.
/ЕЗФРСР/

	2.  Изграждане на малка туристическа атракция – „ЧИФТЕ БАНЯ“ в Минерални бани
	Община Минерални бани
	15.07.2015г.
	295 920.00 лв.
	ПРСР
2007-2013г
/ЕЗФРСР/

	3. Реконструкция на туристическа еко пътека: „ Айкаас – Градището –с.Сърница“
изграждане на малки по размер атракции на открито и места за отдих и спорт.
	Община Минерални бани
	15.07.2015г.
	324 982.25 лв.
	ПРСР
2007-2013г
/ЕЗФРСР/

	4. Реконструкция на туристическа еко пътека: „ Минерални бани – Голямо градище – връх Гарваница“ - изграждане на малки по размер атракции на открито и места за отдих и спорт.
	Община Минерални бани
	15.07.2015г
	381 681.28 лв.
	ПРСР
2007-2013г
/ЕЗФРСР/

	5. Реконструкция на туристическа еко пътека: „ с. Сърница – м.Петте чучура – с.Ангел Войвода“ - изграждане на малки по размер атракции на открито и места за отдих и спорт.
	Община Минерални бани
	15.07.2015г
	389 936.05 лв.
	ПРСР
2007-2013г
/ЕЗФРСР/

	6. Реконструкция на туристическа еко пътека: „ с.Боян Ботево – Улу дере – м.Орлови скали“ - изграждане на малки по размер атракции на открито и места за отдих и спорт.
	Община Минерални бани
	15.07.2015г
	386 603.26 лв.
	ПРСР
2007-2013г
/ЕЗФРСР/

	7. Проект: Рехабилитация напорен водопровод от Помпена станция „Щъркелите“ до с.Минерални бани
	Община Минерални бани

	15.08.2015г.
	1 607 000 лв.
	ПРСР
2007-2013г
/ЕЗФРСР/

	8. Подобряване на публичната инфраструктура в община Минерални бани чрез инвестиции за „Рехабилитация на път Сусам – Минерални бани“ и Рехабилитация и доизграждане на вътрешна водопроводна мрежа на с. Минерални бани – І етап“
	Община Минерални бани
	15.07.2015г
	4 249 518.00 лв.
	ПРСР
2007-2013г
/ЕЗФРСР/

	9. Проект“Рехабилитация на обекти от общинската пътна мрежа“
	Община Минерални бани
	15.07.2015 г.
	4 518 866.40 лв.
	ПРСР
2007-2013г
/ЕЗФРСР/

	10. Проект „ Насърчаване на използването на ниско-температурни геотермални източници чрез изготвяне на оперативно ръководство и новаторски решения в областта на зелената енергия“, с акроним ENERGEIA
	Община Минерални бани е партньор по този проект

Резултат: Построяване на малка оранжерия за цветя с геотермално отопление. Цветята ще се използват за озеленяване на парковите площи в общината.
	м.юли 2015г
	954 325.81 лв.
	Програма“ Европейско териториално сътрудничество Гърция – България 2007-2013“

	

· Входиран проект на общината по норвежката програма БГ08:
1 „ДИГИТАЛЕН КУЛТУРЕН ДИАЛОГ ЗА ЕВРОПЕЙСКАТА МЕГАЛИТНА КУЛТУРА  И ТРАПЕЦОВИДНИТЕ СКАЛНО-ИЗСЕЧЕНИ НИШИ В ИЗТОЧНИ РОДОПИ - Проектното предложение съответства на основните цели на Мярка 3 „Достъпност на културното наследство за обществеността“ на Програма БГ08 „Културно наследство и съвременни изкуства“. 
По проекта се предвижда създаване на Културно-информационен център над с.Брястово, община Минерални бани.  Културният център ще обобщава, съхранява, допълва и дигитализира всички културни обекти и събития на територията на области Хасково и Кърджали свързани с мегалитните паметници в Източни Родопи.

· Бъдещи проекти за благоустрояване на парковата среда:

1. Проект „Подобряване на качеството на живот на гражданите на Къркларели и Минерални бани“ – одобрен проект по ТГС по ИПП България – Турция. Предстои сключване на договор с управляващия орган.
2. Имаме проектна готовност с Проект „ Благоустрояване, паркоустрояване на парк кв.7, УПИ ІІ по плана на с.Минерални бани“.
Предстои кандидатстване.



	ПРОВЕЖДАНЕ НА ГЪВКАВА ТУРИСТИЧЕСКА ПОЛИТИКА НА ОБЩИНСКО НИВО

	10. Участие на общината в национални и чужди рекламни туристически издания и сайтове.
	· Община Минерални бани 
· Местен туристически бизнес-хотелиери и ресторантьори
	постоянен
	-
	-

	11. Избор на изпълнител и изработка на нови рекламни материали – брошури, дипляни, карти и др., които да обхващат цялата информация за предлаганите туристически услуги, туристически атракции, транспортна достъпност, културни и спортни събития през годината и др.
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До м.ноември 2015г.
	10 000 лв.
	· Туристически данък и приходи от такси за категоризация на ТО
· Съфинансиране от местния бизнес
· Други

	12. Да се изработят и поставят рекламни билбордове и табели на възлови места по главните и второстепенни пътища. Дизайна на рекламните материали да се обсъди и съгласува с архитекта на общината и консултативния съвет по туризъм.
	· Община Минерални бани
· Местен туристически бизнес-хотелиери и ресторантьори
· Консултативен съвет
	До м.ноември 2015г
	10 000 лв.
	· Туристически данък 
· Дарения

	13. Създаване на работна група, която да изработи програма за представяне на туристическите борси за следващата година.
	· Община Минерални бани – отдел МПСХД
· Местен туристически бизнес-хотелиери и ресторантьори
· Консултативен съвет
	До м.декември 2015г
	-
	-

	14. Изготвяне и популяризиране на културен календар на общината за 2015г.
	· Община Минерални бани – експерт Култура
· Читалища
	постоянен
	-
	-

	15. Организиране на предварителна програма с културно – развлекателни мероприятия на летния театър поне веднъж седмично през летния туристически сезон./06-09.2015г./
	· Община Минерални бани – отдел МПСХД
· Местен туристи-чески бизнес
· Читалища
	До м.април 2015г.
	5 000 лв.
	· Бюджета на общината
· Дарения от бизнеса

	16. Изграждане на ползотворно сътрудничество между хотелиерите и Клуб по туризъм „Гарваница“ за организиране на допълнителни услуги за туристите, които клубът може да предоставя, като скално катерене, яздене на коне, осигуряване на гид за разходка по еко-пътеките и др.
	· Община Минерални бани
· Хотелиери
· Консултативен съвет
· Клуб по туризъм
	постоянен
	-
	-

	17. Изработване и популяризиране на спортен календар за 2015г.
	· Община Минерални бани – специалист Спортна дейност
· Спортни клубове
	постоянен
	-
	-

	18.Предприемане на мерки за обезопасяване на зоните за каптиране на минералната вода и привеждането им в естетичен външен вид.
	· Община Минерални бани
	постоянен
	-
	-

	19. Изграждане на тръбопровод – /в няколко лъча/ за оптимизиране на водоподаването на минерална вода до туристическите обекти и къщи с цел улесен и регламентиран достъп и предотвратяване рушенето на изградената инфраструктура. 
	· Община Минерални бани
· Собственици на туристически обекти и къщи
	постоянен
	-
	Кандидатстване по проекти

	20. Извършване на актуални анализи на минералната вода и проучване по клиничен път от лекари специалисти на лечебните и свойства. Издаване на официален документ, който да се предоставя при необходимост /пр. на евентуални инвеститори/ .
	· Община Минерални бани
	постоянен
	-
	-

	 21.Да се предприемат мерки за привеждане на сградите в централната част на курорта в естетичен /незагрозяващ средата/ вид или да се предприеме премахването им.
	· Община Минерални бани
· Собствениците на тези сгради
	постоянен
	-
	· Собствениците на сградите

	22. Кандидатстване с проект за изграждане и създаване на ТИЦ в Минерални бани.  
/има проектна готовност/ 
	· Община Минерални бани
	постоянен
	-
	· Програми за финансиране на проекти от Европейския съюз 

	23.Провеждане на проучвания /анкети и др./ за изучаване на нуждите и потребностите на туристите и измерване на тяхната потребителска удовлетвореност. 
	· Община Минерални бани 
· Местен туристически бизнес
	01.07 – 31.08.2015г.
	-
	-

	24.Събиране и поддържане на актуална информация в официалния сайт на общината mineralnibani.bg    относно туристическото предлагане – цени и услуги в туристическите обекти, организирани културни и спортни събития и др.
	· Община Минерални бани 
· Местен туристически бизнес-хотелиери и ресторантьори
	
постоянен
	
Забележка: През 2015г. рекламата в сайта ще бъде безплатна за туристическия бизнес в общината
	· Общински бюджет

	25.Организиране на курсове или школи за квалификация и преквалификация на кадри за туризма със съдействието и подкрепата на общината.
	· Местен туристически бизнес
· НПО 
· Други
	постоянен 
	-
	· Местен бизнес
· Европейско съфи-нансиране чрез кандидатстване по проекти

	26.Проследяване и спазване на всички изменения в законовата база, касаеща туризма и обсъждане участието на общината в пред-стоящото туристическо райониране. 
	· Община Минерални бани – ст.експерт Туризъм
· Консултативен съвет
	постоянен
	-

	-

	27. Извършване на категоризация на нови и прекатегоризация на туристическите обекти, категори-зирани през 2006, 2007г., съгласно разпоредбите на ЗТ.
	· Община Минерални бани – експерт Туризъм;
·  ОЕККТО
	постоянен
	-
	-

	28. Текущ контрол върху качеството на предлаганите услуги и събирането на дължимия туристически данък.
	· Община Минерални бани – Комисия по контрол
	постоянен
	-
	-

	29. Обсъждане на възможността за организиране на кратки /еднодневни/ автомобилни туристически маршрути с микробус на лицензирана транс-портна фирма след предварително записване на туристите 
/до Перперикон, Александровска гробни-ца и др./
	· Местен туристически бизнес
· НПО 
· Транспортни фирми
· Общински предприятия
	постоянен
	-
	-

	30. Осигуряване на качествени медицински и фармацевтични услуги в реконструирана и модернизирана здравна служба и аптека. 
	· Община Минерални бани
	До края на 2015г.
	-
	-

	31. Осигуряване на финансиране и персонал за поддържане и опазване  на културно - историческите паметници и другите атракции на територията на общината.
	· Община Минерални бани
· НПО
· Общински предприятия 
	постоянен
	10 000 лв.
	-






ОЧАКВАНИ РЕЗУЛТАТИ:


· Постигнато на ефективно туристическо развитие чрез рационално използване на природните ресурси.
· Широко популяризиране на курорта чрез активна рекламна дейност.
· Изградени интересни туристически атракции и организирани културни събития и маршрути, които разнообразяват престоя на туристите,запълват свободното им време и да им дадат възможност да опознаят и популяризират местните традиции, бит и културно-историческо наследство.
· Подобрена туристическата и публична инфраструктура, достъпа до курорта и останалите населени места в общината.
· Обновен и атрактивен облик на курорта Минерални бани.
· Осигурени всички услуги от първа необходимост за туристите – здравна помощ, аптека, банково обслужване, качествен интернет достъп, безаварийно водоснабдяване, красиви паркове за отдих, спокойна среда и др.
· Минерални бани – привлекателно място за инвестиционни намерения.
· Повишено качеството на живот на местното население в икономически, социален и психологически аспект.
· Повишени приходите в туристическия бизнес и осигурени нови работни места.
· Решени устройствените и маркетингови задачи за постигане на стандартите за качество на предлаганите туристически услуги.
· Положени основите  за създаване на условия за развитие на успешен туристически бизнес, които да се надграждат в следващите години до превръщане на общината в предпочитана туристическа дестинация не само от български, а и от чужди туристи. 
· Осъществени първите стъпки и задачи , които водят до успешното изпълнение на целите на общинската стратегия за развитие на туризма 2014-2020г.





Изготвил: Митра Тодорова – старши експерт „Туризъм“

